किसी में भी पैगंबर मोहम्मद पर फिल्म बनाने की साहस नहीं है: गिरिराज सिंह  
गिरिराज सिंह अपने बयान से फिर सुर्खियों में 
'किसी में पैगंबर मोहम्मद पर फिल्म बनाने का साहस नहीं'
उनके बयान पर खूब रिएक्शन आ रहे हैं
गिरिराज सिंह (Giriraj Singh) दक्षिणी दिल्ली से भाजपा के प्रत्याशी रमेश बिधूड़ी के पक्ष में एक जनसभा को संबोधित कर रहे थे. रैली में विधूड़ी ने आम आदमी पार्टी के नेता और दिल्ली के मुख्यमंत्री अरविंद केजरीवाल (Arvind Kejriwal) के खिलाफ हिंदी के एक मुहावरा का इस्तेमाल भी किया और उन पर राजद्रोह के मामले में जवाहरलाल नेहरू विश्वविद्यालय के पूर्व छात्र नेता के खिलाफ अभियोजन में रोड़ा अटकाने का आरोप लगाया.    बेगूसराय से भाजपा प्रत्याशी गिरिराज सिंह (Giriraj Singh) ने आरोप लगाया कि अरविंद केजरीवाल (Arvind Kejriwal) 'टुकड़े टुकड़े गैंग का हिस्सा हैं. 

बेगूसराय लोकसभा सीट पर सिंह के खिलाफ कन्हैया कुमार (Kanhaiya Kumar) भाकपा के प्रत्याशी के रूप में चुनाव में हैं. गिरिराज सिंह (Giriraj Singh) ने हाल ही में  ऐसा बयान दिया था, जिसपर खूब फोकस किया गया था. मुजफ्फरपुर में एक होटल में प्रेस वार्ता के दौरान केंद्रीय मंत्री गिरिराज सिंह (Giriraj Singh) की जुबान फिसल गई थी. उन्होंने कहा था कि जब से 'मोदी जी की सरकार बनी है मोदी जी ने आतंकवाद का समर्थन किया है. मोदी जी ने सेना को गाली दी है.'